Proposta għal regolament tal-Kunsill li jemenda r-regolament tal-Kunsill (KE) Nru 1859/2005 dwar ċerti miżuri restrittivi fir-rigward tal-Użbekistan /* KUMM/2008/0841 finali */





[pic] | KUMMISSJONI TAL-KOMUNITAJIET EWROPEJ | Brussel 11.12.2008 KUMM(2008) 841 finali Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 1859/2005 dwar ċerti miżuri restrittivi fir-rigward tal-Użbekistan (preżentata mill-Kummissjoni) MEMORANDUM TA’ SPJEGAZZJONI 1. Fl-14 ta' Novembru 2005 il-Kunsill adotta r-Regolament (KE) Nru 1859/2005 li jimponi ċerti miżuri restrittivi fir-rigward tal-Użbekistan Dan ir-Regolament jipprojbixxi, fost affarijiet oħra, il-bejgħ, il-fornitura, it-trasferiment u l-esportazzjoni lejn l-Użbekistan ta' appart li jista' jkun użat għar-repressjoni interna. L-Anness I ta' dan ir-Regolament jelenka l-prodotti li għalihom tapplika din il-projbizzjoni. 2. Il-lista ta' prodotti kienet riproduzzjoni tal-lista ta' apparat li jista' jkun użat għar-repressjoni interna kif imfisser fl-Anness I tal-Linji ta' Gwida dwar l-Implimentazzjoni u l-Evalwazzjoni ta' Miżuri Restrittivi (Sanzjonijiet) fil-Qafas tal-Politika Komuni ta' Sigurtà u fl-Affarijiet Barranin tal-UE, li dwar kien laħaq qbil il-Kunsill f'Diċembru tal-2003 (Dokument tal-Kunsill 15579/03 ). 3. F'Diċembru tal-2005, il-Linji ta' Gwida ġew aġġornati u kienet inbidlet il-lista fl-Anness I (Dokument tal-Kunsill 15114/05). Peress li r-Regolament tal-Kunsill (KE) Nru 1236/2005 dwar il-kummerċ ta' ċerti prodotti li jistgħu jintużaw għall-piena kapitali, it-tortura jew trattament u kastigi krudili, diżumani jew degradanti, daħħal sistema ta' liċenzjar ta' esportazzjoni għal xi wħud mill-prodotti rilevanti, irrispettivament mid-destinazzjoni tagħhom, dawn il-prodotti tneħħew mil-lista standard ta' apparat li jista' jintuża għal repressjoni interna. 4. Il-Kummissjoni qed tipproponi li l-Anness I tar-Regolament (KE) Nru 1859/2005 jinbidel ma' din il-lista aġġornata ta' tagħmir li jista' jiġi użat għar-repressjoni interna. Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 1859/2005 dwar ċerti miżuri restrittivi fir-rigward tal-Użbekistan IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 301 tiegħu, Wara li kkunsidra l-proposta mill-Kummissjoni, Billi: (1) Ir-Regolament tal-Kunsill (KE) Nru 1859/2005 tal-14 ta' Novembru 2005 li jimponi ċerti miżuri restrittivi fir-rigward tal-Użbekistan[1] jipprojbixxi, fost affarijiet oħra, il-bejgħ, il-forniment, it-trasferiment u l-esportazzjoni lejn l-Użbekistan ta' tagħmir li jista' jintuża għar-repressjoni interna. L-Anness I ta' dak ir-Regolament jelenka l-prodotti li għalihom tapplika din il-projbizzjoni. (2) Il-lista ta’ tagħmir li jista’ jintuża għal repressjoni interna għandha tkun aġġornata wara rakkomandazzjonijiet magħmula minn esperti, billi jkun ikkunsidrat ir-Regolament tal-Kunsill (KE) Nru 1236/2005 tas-27 ta’ Ġunju 2005 dwar il-kummerċ ta’ ċerti prodotti li jistgħu jintużaw għall-piena kapitali, it-tortura jew għal trattament jew piena oħra krudili, diżumana jew degradanti[2]. (3) Ir-Regolament (KE) Nru. 1859/2005 għandu għaldaqstant jiġi emendat kif xieraq, ADOTTA DAN IR-REGOLAMENT: Artikolu 1 L-Anness I għar-Regolament (KE) Nru 1859/2005 jinbidel bit-test fl-Anness għal dan ir-Regolament. Artikolu 2 Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil- Ġurnal Uffiċjali tal-Unjoni Ewropea. Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha. Magħmul fi Brussell, […] Għall-Kunsill Il-President ANNESS “ANNESS I Lista ta’ tagħmir li jista’ jintuża għal repressjoni interna msemmi fl-Artikoli 1(1), 2 u 4 1. Armi tan-nar, munizzjon u aċċessorji relatati magħhom, kif ġej: 1.1 Armi tan-nar mhux ikkontrollati mill-ML 1 u l-ML 2 tal-Lista Militari Komuni tal-UE[3]; 1.2 Munizzjon imfassal apposta għall-armi tan-nar elenkati f’1.1 u komponenti mfasslin apposta għalihom; 1.3 Weapon-sights mhux ikkontrollati mil-Lista Militari Komuni tal-UE. 2. Bombi u granati mhux ikkontrollati mil-Lista Militari Komuni tal-UE. 3. Vetturi kif ġej: 3.1 Vetturi mgħammra b’kanun tal-ilma, mfasslin jew immodifikati apposta għall-fini tal-kontroll tal-irvelli; 3.2 Vetturi mfasslin jew immodifikati apposta biex ikunu elettrifikati biex jimbuttaw lil dawk li jattakkawhom; 3.3 Vetturi mfasslin jew immodifikati apposta biex ineħħu barrikati, inkluż tagħmir ta’ kostruzzjoni bi protezzjoni ballistika; 3.4 Vetturi mfasslin apposta għat-trasport jew it-trasferiment ta’ priġunieri u/jew persuni arrestati; 3.5 Vetturi mfasslin apposta biex jiġu skjerati barrieri mobbli; 3.6 Komponenti għall-vetturi speċifikati fi 3.1 sa 3.5 mfasslin apposta għall-fini tal-kontroll tal-irvelli. Nota 1 Dan il-punt ma jikkontrollax vetturi mfassla apposta għall-finijiet ta’ tifi tan-nar. Nota 2 Għall-finijiet tal-punt 3.5 it-terminu "vetturi" jinkludi l-karrijiet. 4. Sustanzi esplussivi u tagħmir relatat kif ġej: 4.1 Tagħmir u apparat mfassal apposta biex jagħti bidu lil splużjonijiet b’mezzi elettriċi jew mhux elettriċi inklużi settijiet tal-isparar, detonaturi, igniters, boosters u fil detonatur u komponenti mfasslin apposta għalihom; minbarra dawk imfasslin apposta għal użu kummerċjali speċifiku li jikkonsistu fl-attwazzjoni jew l-operat b’mezzi esplussivi ta’ tagħmir jew apparat ieħor li l-funzjoni tagħhom m’hijiex il-ħolqien ta’ splużjonijiet (per eżempju, neffieħa tal-air-bags tal-karozzi, apparat li jipprevjeni ż-żieda f’daqqa tal-elettriku ta’ attivaturi ta’ bexxiexa għat-tifi tan-nar); 4.2 Kargi esplussivi linear cutting mhux ikkontrollati mil-Lista Militari Komuni tal-UE; 4.3 Esplussivi oħra mhux ikkontrollati mil-Lista Militari Komuni tal-UE u sustanzi relatati kif ġej: a. amatol; b. nitrocellulose (li fiha aktar minn 12,5 % nitroġenu); c. nitroglycol; d. pentaerythritol tetranitrate (PETN); e. picryl chloride; f. 2,4,6-trinitrotoluene (TNT). 5. Tagħmir protettiv mhux ikkontrollat mill-ML 13 tal-Lista Militari Komuni tal-UE kif ġej: 5.1 Korazzi tal-persuna li jipprovdu protezzjoni ballistika u/jew kontra ferimenti; 5.2 Elmi li jipprovdu protezzjoni ballistika u/jew frammentarja, elmi għal kontra l-irvell, tarki għal kontra l-irvell u tarki ballistiċi. Nota. Din id-daħla ma tikkontrollax: - tagħmir imfassal apposta għal attivitajiet sportivi; - tagħmir imfassal apposta għall-ħtiġijiet tas-sigurtà fuq il-post tax-xogħol. 6. Simulaturi, minbarra dawk ikkontrollati mill-ML 14 tal-Lista Militari Komuni tal-UE, għal taħriġ fl-użu ta’ armi tan-nar, u softwer imfassal apposta għalihom. 7. Tagħmir ta’ viżjoni ta’ bil-lejl u tal-ħolqien ta’ immaġni termali u tubi tal-intensifikazzjoni tal-immaġni, minbarra dawk ikkontrollati mil-Lista Militari Komuni tal-UE. 8. Barbed wire li jaqta’. 9. Skieken militari, skieken tal-ġlied u bajunetti b’xafra itwal minn 10 ċm. 10. Tagħmir ta’ produzzjoni mfassal apposta għall-oġġetti speċifikati f’din il-lista. 11. Teknoloġija speċifika għall-iżvilupp, il-produzzjoni jew l-użu tal-oġġetti speċifikati f’din il-lista." [1] ĠU L 299, 16.11.2005, p. 23. [2] ĠU L 200, 30.7.2005, p. 1. [3] ĠU C 98, 18.4.2008, p. 1.